sagorsarker/bangla-wikipedia huggingface dataset:
ডাব্লিউডাব্লিউএফ কানাডিয়ান চ্যাম্পিয়নশিপ

ডাব্লিউডাব্লিউএফ কানাডিয়ান চ্যাম্পিয়নশিপ (বাংলাঃ ডাব্লিউডাব্লিউএফ কানাডিয় শিরোপা) পেশাদার কুস্তি সংস্থা ওয়ার্ল্ড রেসলিং ফেডারেশন(ডাব্লিউডাব্লিউএফ) (বর্তমানে ওয়ার্ল্ড রেসলিং এন্টারটেইনমেন্ট - ডাব্লিউডাব্লিউই) কর্তৃক প্রবর্তিত একটি স্বল্পকালীন শিরোপা ছিল। বর্তমানে লুপ্ত শিরোপাটি ১৯৮৫ সালের ১৮ আগস্ট প্রতিষ্ঠা করা হয়। ডিনো ব্রাভো এই শিরোপার একমাত্র বিজেতা। ১৫৭ দিন সক্রিয় রাখার পর ১৯৮৬ সালের ২২ আগস্ট ডাব্লিউডাব্লিউএফ শিরোপাটি নিষ্ক্রিয় ও পরিত্যক্ত ঘোষণা করে।
১৯৮৫ সালে ডাব্লিউডাব্লিউএফ-এর কর্ণধার ভিন্স ম্যাকম্যান কানাডার পূর্বাঞ্চলে ডাব্লিউডাব্লিউএফ-এর অনুষ্ঠান সমূহের প্রচার সম্প্রসারণ ও কানাডিয় ভক্তসংখ্যা বৃদ্ধির লক্ষ্যে মন্ট্রিয়ল ভিত্তিক কুস্তি সংস্থা "ইন্টারন্যাশনাল রেসলিং(লুত ইন্টারনেশনালে)" -এর সকল সম্পদ ও সত্ত্ব কিনে নেন। ডিনো ব্রাভো সদ্য সাবেক হওয়া ইন্টারন্যাশনাল রেসলিং-এর সেরা ও জনপ্রিয় কুস্তিগির ছিলেন। ডাব্লিউডাব্লিউএফ ডিনো ব্রাভোর জনপ্রিয়তা কাজে লাগিয়ে কানাডিয় দর্শক সংখ্যা বৃদ্ধির কৌশল গ্রহণ করেছিল। তারা ডিনো ব্রাভোকে শিরোপাটি পুরস্কার হিসেবে দেয়। এই শিরোপা রক্ষার লড়াই শুধুমাত্র কানাডার বিভিন্ন শহরে ডাব্লিউডাব্লিউএফ-এর 'হাউজ শো' গুলিতে অনুষ্ঠিত হতো। এই শিরোপার কথা তাদের টেলিভিশন অনুষ্ঠান গুলিতে কদাচিৎ উল্লেখ করা হতো। ১৯৮৬ সালের জানুয়ারিতে ডিনো ব্রাভো ডাব্লিউডাব্লিউএফ ছেড়ে গেলে শিরোপাটি পরিত্যক্ত করা হয়।
বীরসিংহ

বীরসিংহ হল পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার ঘাটাল ব্লকের অন্তর্গত একটা বড়ো গ্রাম। "বীরসিংহ" গ্রামের প্রথম পরিচয় হল এটা বাংলার স্বনামধন্য সমাজ সংস্কারক তথা বাংলা "বর্ণপরিচয়" প্রণেতা পণ্ডিত ঈশ্বরচন্দ্র বিদ্যাসাগরের জন্মস্থান।
বীরসিংহ গ্রামে ২০১১ খ্রিস্টাব্দের জনগণনা অনুযায়ী ৬৫১টি পরিবারে জনসংখ্যা ছিল ৩০২৬ জন, তার মধ্যে ১,৫৮৮ জন পুরুষ এবং ১,৩৪৮ জন মহিলা।
গ্রামে ১১.৩০ শতাংশ ছ-বছরের কম বয়সের শিশু আছে, মহিলা-পুরুষ অনুপাত হল ১০০০ পুরুষ পিছু ৯০৬ জন মহিলা, যেখানে পশ্চিমবঙ্গ রাজ্যের ওই অনুপাত বেশি, ১০০০ জনে ৯৫০। অন্যদিকে শিশুর অনুপাত পশ্চিমবঙ্গের ৯৫৬ সংখ্যার থেকে বেশি, অর্থাৎ ১,০১২।
২০১১ খ্রিস্টাব্দের জনগণনা অনুযায়ী বীরসিংহ গ্রামে সাক্ষরতার হার পশ্চিমবঙ্গের তুলনায় বেশি। পশ্চিমবঙ্গে এই হার ৭৬.২৬ শতাংশ, সেই অনুপাতে বীরসিংহের সাক্ষরতার হার ৮৭.৩০ শতাংশ, পুরুষদের ক্ষেত্রে ৯২.৫২ শতাংশ মহিলাদের ক্ষেত্রে ৮১.৪৪ শতাংশ।
একজন নির্বাচিত জনপ্রতিনিধি সরপঞ্চ (গ্রামসভার প্রধান) বীরসিংহ গ্রাম শাসন করেন। গ্রাম পঞ্চায়েত বীরসিংহ, পিনকোড ৭২১২৫৬, পার্শ্ববর্তী গ্রাম খড়ার। ঘাটাল মহকুমা কেন্দ্রীয় কার্যালয় থেকে বীরসিংহ ১৩.৯ কিমি পথ। গ্রাম থেকে সরাসরি বেসরকারি বাস পাওয়া যায়। ৫-১০ কিমি দূরত্বে সরকারি বাস পাওয়া যায়। রেল স্টেশন ১০ কিমি থেকে বেশি দূরে। বীরসিংহ গ্রামে বীরসিংহ ভগবতী হাই স্কুল (উচ্চ মাধ্যমিক) এবং বীরসিংহ বিদ্যাসাগর বালিকা বিদ্যাপীঠ এই দুটো উচ্চ বিদ্যালয় আছে।
২০২০ খ্রিস্টাব্দে পশ্চিমবঙ্গ সরকারের উদ্যোগে পণ্ডিত ঈশ্বরচন্দ্র বিদ্যাসাগরের দ্বিশততম জন্মজয়ন্তীর অনুষ্ঠান শুরু করেন মুখ্যমন্ত্রী মমতা বন্দ্যোপাধ্যায়; ঈশ্বরচন্দ্রের জন্মস্থান পশ্চিম মেদিনীপুরের বীরসিংহ গ্রামে এই অনুষ্ঠান সাড়ম্বরে পালিত হয়। সপ্তাহব্যাপী অনুষ্ঠানের শুরু হয় বীরসিংহ গ্রাম থেকেই। বীরসিংহ গ্রামকে রাজ্যের এক পর্যটন কেন্দ্র হিসেবে গড়ে তোলার কথা ঘোষণা করেন মুখ্যমন্ত্রী।
বীরসিংহ গ্রামে প্রতি বছর ঈশ্বরচন্দ্র বিদ্যাসাগরের জন্মদিন উপলক্ষ্যে বিদ্যাসাগর মেলার আয়োজন করে বঙ্গীয় সাক্ষরতা প্রসার সমিতি। ২০২০ খ্রিস্টাব্দে ঈশ্বরচন্দ্রের দ্বিশততম জন্মজয়ন্তীতে বীরসিংহে নানা অনুষ্ঠানের আয়োজন করা হয়েছিল।
খালিদ মাহমুদ (পণ্ডিত)

আল্লামা খালিদ মাহমুদ (উর্দু: خالد محمود, ১৯২৫ - ২০২০) ছিলেন একজন পাকিস্তানি সুন্নি ইসলামি পণ্ডিত ও দেওবন্দি হানাফি আলেম। যিনি পাকিস্তানের সুপ্রিম কোর্টের বিচারপতি ছিলেন। তিনি ইংল্যান্ডের ম্যানচেস্টারে ইসলামি একাডেমি প্রতিষ্ঠা করেছিলেন এবং খতমে নবুুুয়ত সম্পর্কিত তাঁর কাজের জন্য সর্বাধিক পরিচিত ছিলেন। 
মাহমুদ মুহাম্মদ জাকারিয়া কান্ধলভী, শামসুল হক আফগানি, শব্বির আহমদ উসমানী এবং বদরে আলম মিরাটি কাছ থেকে ইসলামি জ্ঞান অধ্যয়ন করেছেন। ১৯৭০ সালে তিনি বার্মিংহাম বিশ্ববিদ্যালয় থেকে পিএইচডি ডিগ্রি অর্জন করেন। 
তিনি পাকিস্তানের সুপ্রিম কোর্টের (শরিয়াহ আপিল বেঞ্চ) বিচারপতি হিসাবে দায়িত্ব পালন করেছিলেন। তিনি ম্যানচেস্টার ইউকে ইসলামি একাডেমির পরিচালকও ছিলেন। তিনি ফিকহ এবং খ্রিস্টান, ইহুদী, হিন্দু ধর্ম এবং অন্যান্য অনেক তুলনামূলক ধর্ম সম্পর্কিত জ্ঞানের জন্যও পরিচিত ছিলেন। তিনি ইসলামী জ্ঞানের অনেক ক্ষেত্রে বিশেষজ্ঞ ছিলেন, যার মধ্যে আইনশাস্ত্র (ফিকহ), হাদীস, যুক্তি, বিতর্ক ইত্যাদি । তিনি মর্যাদাপূর্ণ ইসলামিক প্রতিষ্ঠানের শরিয়াহ বোর্ডেও বেশ কয়েকটি পদে অধিষ্ঠিত ছিলেন এবং পাকিস্তানের বাইরে অন্যতম প্রভাবশালী ইসলামি পণ্ডিত ছিলেন। 
খালিদ মাহমুদ ছিলেন লাহোরের জামিয়া আশরাফিয়ার শায়খুল হাদিস এবং ইসলামিক সেন্টার ম্যানচেস্টারের প্রধানিলেন। 
মাহমুদ ৫০টিরও বেশি বই রচনা করেছেন, যার মধ্যে রয়েছে:
মাহমুদ ২০২০ সালের ১৪ই মে যুক্তরাজ্যের ম্যানচেস্টারে মারা যান। হিপ হাড়ের অপারেশন থেকে হাসপাতালে ফিরে আসার সময় তিনি শ্বাসকষ্টজনিত অসুস্থতায় মারা যান।
পোচিয়া কৃষ্ণমূর্তি

পোচিয়া কৃষ্ণমূর্তি (; ; জন্ম: ১২ জুলাই, ১৯৪৭ - মৃত্যু: ২৮ জানুয়ারি, ১৯৯৯) তৎকালীন ব্রিটিশ ভারতের অন্ধ্রপ্রদেশের হায়দ্রাবাদ এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন পলেমণি কৃষ্ণমূর্তি নামে পরিচিত পোচিয়া কৃষ্ণমূর্তি।
১৯৬৬-৬৭ মৌসুম থেকে ১৯৭৮-৭৯ মৌসুম পর্যন্ত পোচিয়া কৃষ্ণমূর্তি’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী পোচিয়া কৃষ্ণমূর্তি উইকেট-রক্ষক হিসেবে খেলতেন। ফাস্ট বোলারদের বলও দাঁড়িয়ে আটকাতেন।
১৭ বছর বয়সে রঞ্জী ট্রফিতে অভিষেক পর্ব সম্পন্ন হয় তার। ১৯৭০-এর দশকের পুরোটা সময় জুড়ে হায়দ্রাবাদের সদস্যরূপে খেলেন। প্রত্যেক অবস্থানে থেকে ব্যাটিং করেছেন। উদ্বোধনী ব্যাটসম্যান ও ১১ নম্বর ব্যাটসম্যান হিসেবেও শতরানের জুটিতে অংশ নিয়েছেন। ১০৮টি প্রথম-শ্রেণীর খেলায় ২১৮টি ডিসমিসাল ঘটিয়েছেন। তন্মধ্যে, ৬৮টি স্ট্যাম্পিং ছিল।
সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন পোচিয়া কৃষ্ণমূর্তি। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১৮ ফেব্রুয়ারি, ১৯৭১ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ১৯৭১ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ ফেব্রুয়ারি, ১৯৭৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
১৯৭০-৭১ মৌসুমে ওয়েস্ট ইন্ডিজের বিপক্ষে খেলেন। এ পর্যায়ে নিয়মিত উইকেট-রক্ষক ফারুক ইঞ্জিনিয়ার দলে অনুপস্থিত ছিলেন। এ সফরেই ভারত দল প্রথমবারের মতো রাবার জয় করে। এছাড়াও, পরবর্তী গ্রীষ্মে ইংল্যান্ড গমন করেন ও সংরক্ষিত উইকেট-রক্ষক হিসেবে থাকেন। সব মিলিয়ে নয়টি প্রথম-শ্রেণীর খেলা থেকে ২৪টি ডিসমিসাল ঘটিয়েছেন। চার বছর বাদে নিউজিল্যান্ড ও ওয়েস্ট ইন্ডিজের মুখোমুখি হন।
২৮ জানুয়ারি, ১৯৯৯ তারিখে ৫১ বছর বয়সে অন্ধ্রপ্রদেশের হায়দ্রাবাদ এলাকায় পোচিয়া কৃষ্ণমূর্তি’র দেহাবসান ঘটে।
বিধ্বংসী হেলিকপ্টার

বিধ্বংসী হেলিকপ্টার হল আক্রমণাত্মক বিমানের প্রাথমিক ভূমিকা সহ একটি সশস্ত্র হেলিকপ্টার। এই ধরনের হেলিকপ্টারের পদাতিক শত্রু বাহিনী, সামরিক যান ও দুর্গের মতো স্থল লক্ষ্যগুলির বিরুদ্ধে আক্রমণাত্মক অভিযান পরিচালনার ক্ষমতা রয়েছে। ভারী অস্ত্রের কারণে তাদের মাঝে মাঝে হেলিকপ্টার গানশিপও বলা হয়।
বিধ্বংসী হেলিকপ্টারে ব্যবহৃত অস্ত্রসমূহের মধ্যে স্বয়ংক্রিয় কামান, মেশিন গান, রকেট এবং এজিএম-১১৪ হেলফায়ারের মত অ্যান্টি-ট্যাংক ক্ষেপণাস্ত্র অন্তর্ভুক্ত থাকতে পারে। কিছু বিধ্বংসী হেলিকপ্টার "বায়ু থেকে বায়ুতে নিক্ষেপযোগ্য" ক্ষেপণাস্ত্র বহন করতে সক্ষম, যদিও বেশিরভাগই অন্যান্য হেলিকপ্টার ও স্বল্প উড়ন্ত হালকা যুদ্ধ বিমানের বিরুদ্ধে আত্মরক্ষার উদ্দেশ্যে ব্যবহার করা হয়।
একটি আধুনিক বিধ্বংসী হেলিকপ্টাররের দুটি প্রধান ভূমিকা রয়েছে: প্রথমত, স্থল সেনাবাহিনীর জন্য প্রত্যক্ষ ও সঠিক ঘনিষ্ঠ বিমান সহায়তা সরবরাহ করা এবং দ্বিতীয়ত, শত্রুবাহিনীর দলবদ্ধ প্রতিরোধ ব্যবস্থাকে ধ্বংস করার জন্য অ্যান্টি-ট্যাঙ্ক হিসাবে ভূমিকা পালন করা। বিধ্বংসী হেলিকপ্টারগুলি পরিবহন হেলিকপ্টারগুলির জন্য প্রতিরক্ষামূলক এসকর্ট হিসাবেও ব্যবহৃত হয়, বা সশস্ত্র পুনরুদ্ধার ভূমিকায় হালকা হেলিকপ্টারগুলির পরিপূরক হিসাবেও ব্যবহৃত হয়। যুদ্ধে, একটি বিধ্বংসী হেলিকপ্টার ধ্বংস হওয়ার আগে তার নিজস্ব উৎপাদন ব্যয়ের প্রায় ১৭ গুণ অর্থ মূল্যের লক্ষ্যবস্তু ধ্বংস করতে পারে।
ওয়াখান করিডর

ওয়াখান করিডর (, ) আফগানিস্তানের একটি সরু বর্ধিত অংশ যা আফগানিস্তানকে চীনের সাথে সংযুক্ত করেছে। এই করিডোর পাকিস্তানকে তাজিকিস্তান থেকে বিচ্ছিন্ন করেছে। এ অঞ্চলটি ৩৫০ কিলোমিটার দীর্ঘ এবং ১৩ থেকে ৬৫ কিলোমিটার প্রশস্ত।
ব্রিটিশ সাম্রাজ্য (ব্রিটিশ ভারত) এবং আফগানিস্তানের মধ্যে ১৮৯৩ সালের একটি চুক্তির মাধ্যমে এই করিডোরটি গঠিত হয়েছিল, যা ডুরান্ড লাইন তৈরি করেছিল। ফলে এ দুই সামাজ্যের মধ্যে সীমান্ত সংঘাত দেখা দেয়। এর প্রেক্ষিতে ১৮৯৩ সালের রুশ বৃটেন চুক্তির ফলে ভারতীয় উপমহাদেশ এবং মধ্য এশিয়ার মধ্যে একটি বাফার অঞ্চল গঠন করা হয় (বর্তমান ওয়াখান করিডর) এবং সে অঞ্চলটি নিরপেক্ষ দেশ আফগানিস্তানকে দেয়া হয়।এর পূর্ব প্রান্তটি চীনের শিনজিয়াং অঞ্চলের সীমানায় ছিল, যা তখন কিং রাজবংশ দ্বারা শাসিত হয়েছিল।
রাজনৈতিকভাবে, করিডোরটি আফগানিস্তানের বাদাখশান প্রদেশের ওয়াখান জেলায় অবস্থিত। ২০১০ সালের হিসাবে, ওয়াখান করিডোরে ১২,০০০ বাসিন্দা ছিল। ওয়াখানের উত্তর অংশ, যা ওয়াখি এবং পামিরি জনগণের দ্বারা জনবহুল, তাকে পামির নামেও অভিহিত করা হয়।
ভৌগোলিকভাবে ওয়াখান করিডর খুবই দুর্গম। এর উত্তর পশ্চিম দিকে তাজিকিস্তান, দক্ষিণ দিকে পাকিস্তান এবং উত্তর পূর্ব দিকে চীন সীমান্ত রয়েছে।
ইউসুফ মুতালা

মুহাম্মদ ইউসুফ ইবনে সুলাইমান ইবনে কাসেম মুতালা (১৯৪৬ - ২০১৯) ছিলেন একজন ভারতীয় বংশদ্ভুত বিট্রিশ সুন্নি ইসলামি পণ্ডিত, দেওবন্দি হানাফি আলেম, দারুল উলুম ব্যুরির প্রতিষ্ঠাতা এবং মুহাম্মদ জাকারিয়া কান্ধলভীর শিষ্য। ২০১৯ সালের জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছিলেন।
মুতালার জন্ম ভারতের গুজরাতের নানি নারোলিতে, ১৯৪৬ সালের ২৫ নভেম্বর। তিনি সাহারানপুরের মাজাহির উলূম থেকে (দাওরায়ে হাদীস)স্নাতক ডিগ্রি অর্জন করেন যেখানে তিনি মুহাম্মদ জাকারিয়া কান্ধলভী এবং মুহাম্মদ ইউনূস জৌনপুরীর অধীনে পড়াশোনা করেন। 
মুহাম্মদ জাকারিয়া কান্ধলভির নির্দেশে ১৯৭৩ সালে তিনি যুক্তরাজ্যে "দারুল উলুম আল আরাবিয়া আল ইসলামিয়া, ব্যুরি" প্রতিষ্ঠা করেন । যুক্তরাজ্যের ৭৫% এরও বেশি ইংরেজিভাষী মুসলিম পণ্ডিত মুতালার প্রতিষ্ঠান থেকে স্নাতক করেছেন। তাঁর কাজের প্রশংসা করেছেন অফস্টেড, যিনি ২০১৪ সালে সমস্ত ক্ষেত্রে তাদের অসামান্য উপহার দিয়েছিলেন। তিনি রয়েল ইসলামিক স্ট্র্যাটেজিক স্টাডিজ সেন্টার দ্বারা প্রতি বছর প্রকাশিত " বিশ্বের সবচেয়ে প্রভাবশালী ৫০০ জন মুসলিম " এর ২০১৯ তালিকায় অন্তর্ভুক্ত ছিলেন। 
মুতালার ছাত্র আবদুর রহমান ইবনে ইউসুফ মাঙ্গেরা লিখেছেন যে মুতালা ব্র্যাডফোর্ডে জমিয়াতুল ইমাম মুহাম্মদ জাকারিয়া প্রতিষ্ঠা করেছিলেন যা ২০০০ এরও বেশি মহিলা দরসে-নিজামী স্নাতক তৈরি করেছে। 
কানাডার স্থানীয় সময় অনুসারে রবিবার সন্ধ্যায় তিনি কানাডায় মারা যান যা ব্রিটিশ সময় অনুসারে সোমবার ৯ সেপ্টেম্বর ছিল এবং ইসলামিক ক্যালেন্ডার অনুসারে সোমবার ১০ মুহাররম ১৪৪১। 
মুতালার রচনাগুলি:
শায়খ ইউসুফ মুতালার রচনাগুলির ইংরেজি অনুবাদসমূহ হল:
আবদুল হালিম (কমিউনিস্ট নেতা)

আবদুল হালিম (৬ ডিসেম্বর ১৯০১ - ২৯ আপ্রিল ১৯৬৬) বাংলায় কমিউনিস্ট আন্দোলন ও সংগঠন গড়ে তােলার অন্যতম পথিকৃৎ।
জন্ম বর্ধমানের কেউবুড়ীতে। তার পিতা আবুল বীরভূমের কীর্ণাহার জমিদারের কর্মচারী ছিলেন। শৈশবে পিতা-মাতার মৃত্যু হলে কীর্ণাহার থানার সরডাঙা গ্রামে মাতুলালয়ে দিন কাটে। কীর্ণাহার শিবচন্দ্র হাইস্কুলে নবম শ্রেণী পর্যন্ত পড়ে বাড়ি ছেড়ে কলকাতায় চলে আসেন, কিছুদিন জাহাজে শ্রমিকের কাজ করেন। এই সময়ে নিজ উদ্যোগে বাংলা ও ইংরেজি ভাষায় অসামান্য দখল অর্জন করেন। নিয়মিত সাধারণ পাঠাগারে গিয়ে পড়াশোনার চর্চা করতেন। 
১৯২১ খ্রি. চাকরিতে ইস্তফা দিয়ে অসহযোগ আন্দোলনে যােগ দেন। ফলে গ্রেপ্তার হন ও ৬ মাসের সশ্রম কারাদণ্ড হয়। মুক্তির পর কমিউনিস্ট পার্টি গড়ার কাজে মুজফফর আহমেদ ও আবদুর রেজ্জাক খানের সহযােগী হন। তাঁদের সাহায্য করতেন বুক কোম্পানির কুতুবুদ্দিন আহমেদ। নজরুল ইসলামের পরিচালিত 'লাঙল' (১৯২৫) ও ১৯২৬ খ্রি. মুজফফর আহমেদের উদ্যোগে প্রকাশিত 'গণবাণী' পত্রিকার সঙ্গে ঘনিষ্ঠভাবে যুক্ত ছিলেন। ১৯২৫ খ্রি. গঠিত লেবর স্বরাজ পার্টির হেমন্তকুমার সরকার, সাহিত্যিক নরেশচন্দ্র সেনগুপ্ত ও অ্যাডভােকেট অতুল গুপ্তর সঙ্গে তাঁর পরিচয় ঘটে। ১৯২৬ খ্রি. এই পার্টির নাম পরিবর্তন করে হয় 'ওয়ার্কার্স অ্যান্ড পেজেন্টস পার্টি'। তিনি এই পার্টির কাজ পরিচালনা করেন। মিরাট ষড়যন্ত্র মামলায় মুজফফর আহমেদ ১৯২৯-৩৬ খ্রি. জেলে আবদ্ধ থাকাকালে প্রতিকূল অবস্থার মধ্যে কমিউনিস্ট পার্টি গড়ে তােলার গুরুদায়িত্ব তিনি বহন করেছেন। ১৯৩০ খ্রি. 'কার্টার্স স্ট্রাইক'-এর সময় ইস্তাহার প্রকাশ করে কারাবুদ্ধ হন। ১৯৩০-৩২ খ্রি. ৮ জন সর্বক্ষণের কর্মীকে নিয়ে তিনি কর্মীদের মার্কসবাদী পূস্তকাদি পড়ান ও ভারতের বিভিন্ন প্রদেশে বিভিন্ন পার্টি গ্রুপগুলিকে একসুত্রে বাঁধার কাজ করেছেন। ১৯৩৩ খ্রি. তাঁর উদ্যোগে এবং রণেন সেন ও সোমনাথ লাহিড়ীর সহযােগিতায় কলকাতায় গােপনে কমিউনিস্ট পার্টির একটি সারা ভারত সম্মেলন অনুষ্ঠিত হয়। এতে যে একটি কেন্দ্রীয় কমিটি নির্বাচিত হয় তিনি তার সদস্যপদ লাভ করেন। আমৃত্যু তিনি পার্টির কেন্দ্রীয় কন্ট্রোল কমিশনের সদস্য ছিলেন। বিভিন্ন ট্রেড ইউনিয়ন গড়ার কাজ পরিচালনা করেন। ১৯৩১-৩৪ খ্রি. তাঁর সহায়তায় 'ছাত্র লিগ' গঠিত হয়। ১৯৪৪ খ্রি. পর্যন্ত তিনি জাতীয় কংগ্রেসের সদস্য ছিলেন। ১৯৩৪ খ্রি. পর্যন্ত বাংলা ও হিন্দিতে বেশ কয়েকটি পত্রপত্রিকা প্রকাশ করেন। এ সময় প্রকাশক, সম্পাদক, লেখক হিসাবে গ্রেপ্তার হয়েছেন। ১৯৩৪-৩৮ খ্রি. কারাগারে থাকার সময়ে বন্দিদের মধ্যে মার্কসবাদের প্রচার করেছেন। ১৯৪০-৪২ খ্রি. ও ১৯৫০-৫২ নিবর্তনমূলক আটক আইনে বিভিন্ন জেল ও বন্দিশিবিরে আটক থাকেন। দীর্ঘদিন আত্মগােপন করে পার্টির কাজ করেছেন। ১৯৫৫-৫৬, ৫৮-৫৯ খ্রি. কয়েকবার ট্রাম ও খাদ্য আন্দোলনে গ্রেপ্তার হয়েছেন। নভেম্বর ১৯৬২ খ্রি. ভারতরক্ষা আইনে গ্রেপ্তার হয়ে মার্চ ১৯৬৪ খ্রি. পর্যন্ত আটক থাকেন। জুলাই ১৯৬৫ খ্রি, পুনরায় গ্রেপ্তার হয়ে মৃত্যুর মাত্র ১০ দিন আগে ছাড়া পান। কমিউনিস্ট সাহিত্য প্রকাশের উদ্যোগে 'গণশক্তি পাবলিশিং হাউস' প্রতিষ্ঠা করেন। তাঁর রচিত পুস্তক : টীকা সহ কমিউনিস্ট ইশতেহার, কমিউনিজম, রুশিয়ার গণ-আন্দোলন প্রভৃতি। ১৯৫২ খ্রি. নির্বাচন থেকে আমৃত্যু বিধান পরিষদের সদস্য ছিলেন।
এনিডেস্ক

এনিডেস্ক সফটওয়্যার জিএমবিএইচ ২০১৪ সালে জার্মানির স্টুটগার্টে প্রতিষ্ঠিত হয়েছিল এবং এখন মার্কিন যুক্তরাষ্ট্রে এবং চীনে স্থানীয় সিস্টার কনসার্ন সংস্থাগুলি এর সাথে রয়েছে। 
মে ২০১৮ এ, ইনিডিটি ভেনচার্সের নেতৃত্বে সিরিজ এ রাউন্ডে অ্যানডেস্ক ৬.৫ মিলিয়ন ইউরোর তহবিল অর্জন করেছে। ২০২০ সালের জানুয়ারিতে বিনিয়োগের আরও একটি দফার যেকোন অর্থায়নকে ২০ মিলিয়ন ডলারেরও বেশি এনিডেস্ক এনেছে। 
এনিডেস্ক একটি স্বত্বাধিকারী ভিডিও কোডেক "ডেস্কআরটি" ব্যবহার করে যা ব্যবহারকারীদের সর্বনিম্নে সংক্রমণিত পরিমাণের সংক্রমণকে হ্রাস করার সময় উচ্চ-মানের ভিডিও এবং শব্দ সংক্রমণ অভিজ্ঞতা দেয়।
এর ৩ মেগাবাইটের মোট প্রোগ্রামের আকারের সাথে, যেকোনও ডেস্ক একটি বিশেষত লাইটওয়েট অ্যাপ্লিকেশন হিসাবে চিহ্নিত হয়।
বৈশিষ্ট্যগুলির প্রাপ্যতা পৃথক ব্যবহারকারীর লাইসেন্সের উপর নির্ভর করে। কিছু প্রধান বৈশিষ্ট্য অন্তর্ভুক্ত:
এনিডেস্ক প্রমাণীকরণ এনক্রিপশন সহ টিএলএস -১.২ সংস্করণ ব্যবহার করে। যেকোনও ডেস্ক-ক্লায়েন্টের মধ্যে প্রতিটি সংযোগ AES -২৫৬ এর সাথে সুরক্ষিত এবং তাই নিখুঁত সামনের গোপনীয়তা সমর্থন করে। যখন সরাসরি নেটওয়ার্ক সংযোগ স্থাপন করা যায়, সেশনটি এন্ডপয়েন্টটি এনক্রিপ্ট করা হয় এবং এর ডেডি অ্যানডেস্ক সার্ভারগুলির মাধ্যমে স্থানান্তরিত হয় না। অতিরিক্তভাবে, আগত সংযোগগুলির শ্বেত তালিকাভুক্ত করা সম্ভব। 
এনিডেস্ক সম্পূর্ণ প্রশাসনিক অনুমতি সহ কম্পিউটার এবং স্মার্টফোনে ইনস্টল করা যেতে পারে, যদি ব্যবহারকারী এটি করতে পছন্দ করে এবং তাই ইন্টারনেটের মাধ্যমে কোনও ডিভাইসে সম্পূর্ণ অ্যাক্সেস অর্জন করতে ব্যবহার করা যেতে পারে।
২০১৯ সালের ফেব্রুয়ারিতে, ভারতীয় রিজার্ভ ব্যাংক একটি উদীয়মান ডিজিটাল ব্যাংকিং জালিয়াতির বিষয়ে সতর্ক করেছিল, আক্রমণ-চ্যানেল হিসাবে স্পষ্টভাবে এনিডেস্ককে উল্লেখ করেছে। সাধারণ কেলেঙ্কারী পদ্ধতিটি নিম্নরূপ: জালিয়াতিরা সাধারণত তাদের বৈধ সংস্থাগুলির গ্রাহকসেবার নকল করে, তাদের মোবাইল ফোনে গুগল প্লে স্টোর থেকে এনিডেস্ক ডাউনলোড করে এর ভুক্তভোগী হন। তারপরে, স্ক্যামাররা ক্ষতিগ্রস্ত ব্যক্তিকে ৯ ডিজিটের অ্যাক্সেস কোড সরবরাহ করতে এবং নির্দিষ্ট অনুমতি প্রদানের জন্য রাজি করায়। অনুমতি পাওয়ার পরে এবং অন্য কোনও সুরক্ষা ব্যবস্থা না থাকলে স্ক্যামাররা সাধারণত ইউনিফাইড পেমেন্ট ইন্টারফেস ব্যবহার করে অর্থ স্থানান্তর করে। 
মে ২০১৮ সালে, জাপানি সাইবারসিকিউরিটি ফার্ম ট্রেন্ড মাইক্রো আবিষ্কার করেছে যে সাইবার ক্রিমিনালগুলি এনিডেস্কের সাথে একটি নতুন রেন্টসওয়্যার রূপটি বান্ডেল করেছে, সম্ভবত এটি একটি এনক্রিপশন রুটিন সম্পাদন করার সময় মুক্তিপণটির আসল উদ্দেশ্যকে মাস্কিংয়ের একটি কৌশল হিসাবে দেখা যায়। 
স্ক্যামাররা প্রযুক্তিগত সহায়তা ব্যক্তির ছদ্মবেশে ভুক্তভোগী কম্পিউটারে সম্পূর্ণ অ্যাক্সেস পাওয়ার জন্য এনিডেস্ক এবং অনুরূপ দূরবর্তী ডেস্কটপ সফ্টওয়্যার ব্যবহার করে বলে জানা গেছে। ক্ষতিগ্রস্ত ব্যক্তিকে যেকোনডেস্ক ডাউনলোড এবং ইনস্টল করতে এবং আক্রমণকারীদের অ্যাক্সেস সরবরাহ করতে বলা হয়। অ্যাক্সেস পাওয়া গেলে, আক্রমণকারীরা কম্পিউটারটি নিয়ন্ত্রণ করতে এবং ব্যক্তিগত ফাইল এবং সংবেদনশীল ডেটা সরিয়ে নিতে পারে।
২০১৭ সালে যুক্তরাজ্যের ভিত্তিক আইএসপি টকটক গ্রুপ টকটালক ব্যবহারকারীদের কে স্ক্যামার থেকে রক্ষা করতে তাদের কম্পিউটারে অ্যাক্সেস দেওয়ার জন্য তাদের সাথে কথা বলার জন্য তার সমস্ত নেটওয়ার্ক থেকে এনিডেস্ক এবং অনুরূপ সফ্টওয়্যার নিষিদ্ধ করেছে। একটি কেলেঙ্কারীর পর সতর্কতামূলক পদক্ষেপ হিসেবে ব্ল্যাকলিস্ট থেকে সফ্টওয়্যারটি সরানো হয়েছিল।
কেবেকোয়া ফরাসি

কেবেকোয়া ফরাসি ( ; শুধু কেবেকোয়া হিসেবেও পরিচিত) হল কানাডায় ফরাসি ভাষার সবচেয়ে প্রভাবশালী রূপ বা ভাষিকা। এটি কানাডায়, বিশেষত কেবেক প্রদেশে, দৈনন্দিন যোগাযোগের পাশাপাশি শিক্ষা, গণমাধ্যম এবং সরকারি কর্মকাণ্ডে ব্যবহৃত হয়।
কানাডীয় ফরাসি একটি ছত্রপরিভাষা যা কানাডায় কেবেকোয়া ফরাসিসহ অন্যান্য ফরাসি উপভাষার ক্ষেত্রে বহুলভাবে ব্যবহৃত হয়। পূর্বে এই পরিভাষাটি শুধু কেবেকোয়া ফরাসি এবং এর নিকটাত্মীয় অন্টারীয় ও পশ্চিম কানাডীয় ফরাসি উপভাষাগুলোর ক্ষেত্রে ব্যবহৃত হত। তবে আকাদীয় ফরাসিকে—যা পূর্ব কেবেক (গাস্পে উপদ্বীপ), নিউ ব্রান্সউইক, নোভা স্কোশিয়া, প্রিন্স এডওয়ার্ড দ্বীপ ও নিউফাউন্ডল্যান্ড ও লাব্রাডর অঞ্চলে কথিত—বোঝাতে এই পরিভাষাটি ব্যবহৃত হত না। ১৯৬০-এর দশকে কেবেকের ফরাসিভাষীদের মধ্যে "কেবেকোয়া" হিসেবে আত্মপরিচয় প্রভাবশালী হয়ে ওঠে; এর পূর্বে তারা নিজেদের ফরাসি কানাডীয় হিসেবে পরিচয় দিত।
"জুয়াল" শব্দটি সাধারণ শ্রমিকশ্রেণির দ্বারা কথিত কেবেকোয়া ফরাসিকে বোঝাতে ব্যবহৃত হয় যার সুনির্দিষ্ট বৈশিষ্ট্যগুলোকে প্রায়শই ভুল বা খারাপ হিসেবে গণ্য করা হয়। আকাদীয় ফরাসিতে এর সমরূপ শব্দটি হল "শিয়াক"।
কক্সবাজার (দ্ব্যর্থতা নিরসন)

কক্সবাজার নামে বাংলাদেশে একটি শহর রয়েছে। এছাড়াও কক্সবাজার দ্বারা যা কিছু বোঝানো হতে পারে:
আবুল হাসান আশ-শাজিলি

আবু আল-হাসান আশ-শাজিলি () (পূর্ণ নাম: আবু আল-হাসান ʿআলী ইবনে ʿআব্দুল্লাহ ইবনে ʿআব্দ আল-জাব্বার আল-হাসানী ওয়াল-হোসাইনী আশ-শাজিলি) আরো শেখ আল-শাজিলি হিসেবে পরিচিত [৫৯৩ হিজরি/১১৯৬ সাল – ৬৫৬ হিজরি/১২৫৮ সাল] একজন প্রভাবশালী মরক্কান ইসলামী পণ্ডিত ও শাজিলি সুফি তরিকার প্রতিষ্ঠাতা।
শাজিলি ১১৯৬ সালে মরক্কোর উত্তরে সেউতার কাছে জন্মগ্রহণ করেন, যা রিফ অঞ্চল নামেও পরিচিত। একজন শরীফ, আরব হাসানী-ইদ্রিসীয় বংশধর, তিনি বারবার ঘোমারা উপজাতির একটি রাজপরিবারে জন্মগ্রহণ করেন। তিনি মাযহাবগত একজন মালিকি ছিলেন এবং জ্ঞানের সন্ধানে বহুদূরে ঘুরে বেড়াতেন। অত্যন্ত শিক্ষিত, এমনকি একজন যুবক হিসাবে, তিনি তার সময়ের ধর্ম পণ্ডিতদের সাথে আইনী তর্ক করার ক্ষমতার জন্য বিখ্যাত ছিলেন। যুবক হিসেবে আবুল হাসান উপাসনা ও আহবানে নিজেকে সম্পূর্ণরূপে বিসর্জন দেওয়ার জন্য, অথবা আলেম ও ধার্মিকদের সান্নিধ্যে থাকার জন্য শহর ও জনপদে ফিরে যাওয়ার জন্য প্রান্তরে একজন তপস্বীর জীবনযাপনের মধ্যে দ্বিধাগ্রস্ত ছিলেন। তিনি ফেসে অধ্যয়ন করেন এবং ১২৪৪ সালে আলেকজান্দ্রিয়ায় চলে আসেন। ইরাকে তিনি সুফি সাধক আল-ওয়াসিতির সাথে দেখা করেছিলেন, যিনি তাকে পরামর্শ দিয়েছিলেন যে, আবুল হাসান যে দেশে ভ্রমণ করেছিলেন সেখানে তিনি তার আধ্যাত্মিক গুরু (শেখ) খুঁজে পেতে পারেন: আবদুস সালাম ইবনে মাশিশ, মহান মরক্কোর আধ্যাত্মিক গুরু। তার নির্দেশনায়, আবুল হাসান জ্ঞান অর্জন করেন এবং উত্তর আফ্রিকা জুড়ে, বিশেষ করে তিউনিসিয়া এবং মিশরে, যেখানে তাকে সমাহিত করা হয় তার জ্ঞান ছড়িয়ে দিতে এগিয়ে যান। তিনি ১২২৭ সালে তিউনিসে তার প্রথম জাওয়াইয়া প্রতিষ্ঠা করেন। তিনি ১২৫৮ সালে মিশরের হুমাইথারায় মৃত্যুবরণ করেন, যখন তিনি মক্কায় যাত্রার পথে যাচ্ছিলেন। হুমাইথারা মিশরের মার্সা আলম ও আসওয়ানের মধ্যে অবস্থিত এবং সেখানে তার মাজার অত্যন্ত সম্মানিত।তিনি যখন শুনলেন একজন সাধক ব্যক্তি ফেজের আল-কারাউইয়ীন বিশ্ববিদ্যালয়ে ইসলামি বিজ্ঞান পড়াচ্ছেন তখন তিনি তার সাথে দেখা করতে ত্বরান্বিত হন এবং তার জীবন বদলে যায়। এই ব্যক্তি ছিলেন সুফি ও পণ্ডিত মোহাম্মদ ইবনে হারজেম (মৃত্যু ৬৩৩/১২১৮), আবুল হাসান আলী ইবনে হারজিহিমের নাতি (মৃত্যু ৫৫৯/১১৪৪) এবং আবু সালেহ মোহাম্মদ মাজিরি (মৃত্যু ৬৩১/১২১৬) এর ছাত্র ছিলেন। সময়ের আধ্যাত্মিক মেরু (কুতুব আয-জামান) অন্বেষণে আবুল হাসানের অভিমুখে সহায়ক।
ব্রাহ্মণবাড়িয়া (দ্ব্যর্থতা নিরসন)

ব্রাহ্মণবাড়িয়া নামে বাংলাদেশে একটি শহর রয়েছে। এছাড়াও ব্রাহ্মণবাড়িয়া দ্বারা যা কিছু বোঝানো হতে পারে:
চাঁপাইনবাবগঞ্জ (দ্ব্যর্থতা নিরসন)

চাঁপাইনবাবগঞ্জ নামে বাংলাদেশে একটি শহর রয়েছে। এছাড়াও চাঁপাইনবাবগঞ্জ দ্বারা যা কিছু বোঝানো হতে পারে:
টাঙ্গাইল (দ্ব্যর্থতা নিরসন)

টাঙ্গাইল নামে বাংলাদেশে একটি শহর রয়েছে। এছাড়াও টাঙ্গাইল দ্বারা যা কিছু বোঝানো হতে পারে:
সিরাজগঞ্জ (দ্ব্যর্থতা নিরসন)

সিরাজগঞ্জ নামে বাংলাদেশে একটি শহর রয়েছে। এছাড়াও সিরাজগঞ্জ দ্বারা যা কিছু বোঝানো হতে পারে:
নারায়ণগঞ্জ (দ্ব্যর্থতা নিরসন)

নারায়ণগঞ্জ নামে বাংলাদেশে একটি শহর রয়েছে। এছাড়াও নারায়ণগঞ্জ দ্বারা যা কিছু বোঝানো হতে পারে:
কুমিল্লা (দ্ব্যর্থতা নিরসন)

কুমিল্লা নামে বাংলাদেশে একটি শহর রয়েছে। এছাড়াও কুমিল্লা দ্বারা যা কিছু বোঝানো হতে পারে:
সুফিয়ান কাসেমি

মুহাম্মদ সুফিয়ান কাসেমি সিদ্দিকী একজন ভারতীয় সুন্নি মুসলিম পণ্ডিত এবং দেওবন্দের দারুল উলূম ওয়াকফের বর্তমান শিক্ষক।
সুফিয়ান কাসেমির জন্ম ১৯৫৪ সালের ২ সেপ্টেম্বর। তাঁর পিতা মুহাম্মদ সালিম কাসমি ছিলেন দেওবন্দের দারুল উলূম ওয়াকফের প্রাক্তন অধিশিক্ষক, তাঁর দাদা ক্বারী মুহাম্মদ তাইয়েব প্রায় অর্ধ শতাব্দী পর্যন্ত দারুল উলুম দেওবন্দের অধ্যক্ষ ছিলেন।
মাওলানা কাসেমী ১৯৭৫ সালে দারুল উলুম দেওবন্দ থেকে ঐতিহ্যবাহী দরস-ই-নিজামিতে স্নাতক করেন। এবং আলিগড় মুসলিম বিশ্ববিদ্যালয় (এএমইউ) থেকে প্রাইভেটে ইন্টারমিডিয়েট শ্রেণিতে পড়াশোনা করেন। তিনি বেসরকারীভাবে এএমইউ থেকে বিএ এবং এমএ ডিগ্রি লাভ করেন এবং আল-আজহার বিশ্ববিদ্যালয় থেকে কুলিয়া আশ-শরিয়ায় স্নাতকোত্তর ডিগ্রি অর্জন করেন।
কাসেমী ১৯৮৩ সালে দারুল উলূম ওয়াকফ দেওবন্দে শিক্ষক হিসাবে যোগদান করেন এবং পরবর্তীকালে প্রশাসনিক দায়িত্বও গ্রহণ করেন। তিনি সহিহ বুখারী ও "তিরমিযী" সহ অন্যান্য প্রাথমিক বই সহ হাদিসের বই পড়ান। তিনি মাদ্রাসাটিতে ১২ বছর শিক্ষক হিসাবে দায়িত্ব পালন করেছিলেন। তিনি ২০০৭ সাল থেকে অল ইন্ডিয়া মুসলিম পার্সোনাল ল বোর্ডের নির্বাহী কাউন্সিলের সদস্যও রয়েছেন।
কাসেমী এই মতামত বজায় রেখেছেন যে জ্ঞান একটি একক এবং এটি ইসলামিক এবং অ-ইসলামিক বিভক্ত করা ভুল। তিনি যুক্তি দিয়েছিলেন যে ইসলামে জ্ঞানকে লাভজনক (نافع) এবং অলাভজনক (غیر نافع) হিসাবে শ্রেণিবদ্ধ করা যেতে পারে।
ইন্ডিকা ডি সরম

সামান্থা ইন্ডিকা ডি সরম (; জন্ম: ২ সেপ্টেম্বর, ১৯৭৩) মাতারা এলাকায় জন্মগ্রহণকারী কোচ ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০১০-এর দশকের শেষার্ধ্ব পর্যন্ত শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, মুরস স্পোর্টস ক্লাব, রাগামা ক্রিকেট ক্লাব, রুহুনা, তামিল ইউনিয়ন ক্রিকেট ও অ্যাথলেটিক ক্লাব এবং বাংলাদেশী ক্রিকেটে আবাহনী ও সিলেট বিভাগ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংসহ ডানহাতে অফ ব্রেক বোলিংয়ে পারদর্শী ছিলেন ইন্ডিকা ডি সরম।
মাতারার সেন্ট টমাস কলেজে পড়াশুনো করেছেন। সেখানে অবস্থানকালে উইকেট-রক্ষক হিসেবে দায়িত্ব পালন করতেন ও দেশের অন্যতম সেরা ধারাবাহিকভাবে রান সংগ্রাহকের ভূমিকায় অবতীর্ণ হয়েছিলেন।
বেশ মারকুটে ব্যাটসম্যান ইন্ডিকা ডি সরম বিদ্যালয় দলের পক্ষে উইকেট-রক্ষণের দায়িত্বে ছিলেন ও বেশ রান তুলতে সমর্থ হন। ফলশ্রুতিতে, দেশের অন্যতম সেরা বিশ্বস্ত ব্যাটসম্যান হিসেবে নিজেকে পরিচিতি করে তুলেন। তন্মধ্যে, মাত্র ১৪৯ বলে একাই তুলেন ৩০৪ রান। ২৫টি ছক্কা ও ১৯টি চারের মারে এ ইনিংসটি সাজিয়েছিলেন। আম্বালাঙ্গোদায় শ্রী দেবানন্দ কলেজের বিপক্ষে ওয়ানাত্তে স্টেডিয়ামে এ সংগ্রহটি করেছিলেন। জাতীয় দলে অংশগ্রহণের পূর্বে এ-দলের নিয়মিত খেলোয়াড়ের মর্যাদা লাভ করেন।
১৯৯০-৯১ মৌসুম থেকে ২০১৪ সাল পর্যন্ত ইন্ডিকা ডি সরমের প্রথম-শ্রেণীর খেলোয়াড়ী জীবন চলমান ছিল। ক্ষীণকায় হলেও বেশ মারকুটে ব্যাটসম্যান ছিলেন ইন্ডিকা ডি সরম। ব্যাটিংয়ে সবিশেষ দক্ষতা রয়েছে তার। ১৯৯৯-২০০০ মৌসুমে জিম্বাবুয়ে সফরে তাকে জাতীয় দলে খেলার জন্যে আমন্ত্রণ জানানো হয়। সচরাচর ছয় কিংবা সাত নম্বরে ব্যাটিংয়ে নামতেন ও কখনো নিজেকে পূর্ণাঙ্গভাবে তার সম্ভাব্যতা তুলে ধরতে পারেননি।
সমগ্র খেলোয়াড়ী জীবনে চারটিমাত্র টেস্ট, পনেরোটিমাত্র একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন ইন্ডিকা ডি সরম। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ২০০০ তারিখে করাচীতে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। এছাড়াও, ১০ ফেব্রুয়ারি, ২০০৯ তারিখে কলম্বোয় সফরকারী ভারত দলের বিপক্ষে ব্যক্তিগত একমাত্র টুয়েন্টি২০ আন্তর্জাতিকে অভিষেক ঘটে তার।
দলে অনেক স্থায়ী সদস্যের পদচারণায় শ্রীলঙ্কা দলে আসা-যাওয়ার পালায় অবস্থান করতেন তিনি। শ্রীলঙ্কার শততম ওডিআই ক্যাপধারী তিনি।
২০০১ সালে আন্তর্জাতিক পর্যায়ে দল থেকে প্রত্যাখ্যাত হবার আট বছর পর ২০০৯ সালে পুনরায় খেলার সুযোগ পান। ২০০৯ সালের আইসিসি টুয়েন্টি২০ বিশ্বকাপে ভারতের বিপক্ষে অভিষেক ঘটে তার। এরপর, খেলা থেকে অবসর গ্রহণের পূর্বে এটিই তার একমাত্র খেলায় অংশগ্রহণ ছিল। এরপর, ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ আন্তর্জাতিকে অংশ নেন। ঐ প্রতিযোগিতায় তার দল রানার্স-আপ হয়।
টেস্ট দলে থাকা অবস্থায় নিজেকে কখনো মেলে ধরতে পারেননি তিনি। প্রায় ছয় বছর টেস্ট খেলা থেকে দূরে থাকার পর টুয়েন্টি২০ ক্রিকেটের দিকে ধাবিত হন তিনি। এছাড়াও, এনসিএল টি২০ বাংলাদেশ প্রতিযোগিতায় সুলতান্স অব সিলেটের পক্ষে খেলেছেন তিনি।
হংকং সিক্সেস প্রতিযোগিতায় শ্রীলঙ্কা দলের চলমান সদস্য ছিলেন। তার অধিনায়কত্বে শ্রীলঙ্কা দল ২০০৭ সালের প্রতিযোগিতায় শিরোপাধারী হয়।
দানি ওলমো

দানিয়েল ওলমো কারবাহাল (; জন্ম: ৭ মে ১৯৯৮; দানি ওলমো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগায় আরবি লাইপৎসিশ এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও পার্শ্বীয় আক্রমণভাগের খেলোয়াড় হিসেবেও খেলে থাকেন।
২০০৬–০৭ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে ওলমো ফুটবল জগতে প্রবেশ করেন; অতঃপর তিনি বার্সেলোনা এবং দিনামো জাগরেবের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, দিনামো জাগরেবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, দিনামো জাগরেবের হয়ে তিনি ৬ মৌসুম অতিবাহিত করেছেন; এই ক্লাবের হয়ে তিনি ৮০ ম্যাচে ২০টি গোল করেছেন। ২০১৯–২০ মৌসুমে, তিনি ১৯ মিলিয়ন ইউরোর বিনিময়ে দিনামো জাগরেব হতে জার্মান ফুটবল ক্লাব আরবি লাইপৎসিশে যোগদান করেছেন।
দলগতভাবে, ঘরোয়া ফুটবলে, ওলমো এপর্যন্ত ৭টি শিরোপা জয়লাভ করেছেন, যার সবগুলো দিনামো জাগরেবের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপ শিরোপা।
মদনলাল মেহতা

মদন লাল মেহতা উত্তর পশ্চিম ভারতের উদয়পুরের নিকটবর্তী একটি ছোট্ট গ্রাম, রাজস্থানের রেলমগ্রায় ১৯৩২ সালের ২৪শে ডিসেম্বর জন্মগ্রহণ করেছিলেন। ১৯৫৬ সালে তিনি রাজস্থান বিশ্ববিদ্যালয় ( জয়পুর ) থেকে গণিতে স্নাতকোত্তর ডিগ্রি অর্জন করেন।
বোম্বাইয়ের টাটা ইনস্টিটিউট অব ফান্ডামেন্টাল রিসার্চে দুই বছর থাকার পরে, তিনি ১৯৫৮ সালের নভেম্বরে সেন্টার ডি'এডিউডস নিউক্লিয়ারস ডি স্লে- তে গণিত পদার্থবিজ্ঞান বিভাগে (বর্তমানে তাত্ত্বিক পদার্থবিজ্ঞান বিভাগ) যোগদানের জন্য ফ্রান্সে যান।
১৯৬১ সালে তিনি ক্লোড ব্লচের অধীনে পিএইচডি পেয়েছিলেন কম ঘনত্বের উপকরণগুলিতে কাজ করে। ১৯৬২ থেকে ১৯৬৩ সাল পর্যন্ত তিনি প্রিন্সটনের (ইউএসএ) ইনস্টিটিউট ফর অ্যাডভান্সড স্টাডিতে কাজ করেছেন।
এরপরে তিনি ১৯৬৬-১৯৬৭ সালে প্রিন্সটন বিশ্ববিদ্যালয় এবং আর্গন ন্যাশনাল ল্যাবরেটরিতে কাজ করার জন্য যুক্তরাষ্ট্রে ফিরে আসার আগে দিল্লি বিশ্ববিদ্যালয়ে কর্মরত অবস্থায় ভারতে ফিরে আসেন। পরবর্তীতে, মেহতা ১৯৬৭ সালের সেপ্টেম্বরে সিইএ স্যাকলে তাত্ত্বিক পদার্থবিজ্ঞান বিভাগে চলে যান, যেখানে তিনি তার একাডেমিক কেরিয়ারের শেষ অবধি রয়ে গিয়েছিলেন। ১৯ ৭০ সালে সিএনআরএস তাকে নিয়োগ দেওয়ার সাথে সাথে মেহতা একাত্তরে ফরাসি নাগরিকত্ব অর্জন করেছিলেন।
সিইএ স্যাকলে কর্মজীবন শেষে তিনি ২০০৫ সালের ২০ জানুয়ারিতে ভারতে ফিরে আসেন এবং ২০০৬ সালের ১০ই ডিসেম্বর উদয়পুরে তাঁর মৃত্যু হয়। মেহতা ইংরেজি, ফরাসি, রাশিয়ান, জাপানি, ম্যান্ডারিন এবং হিন্দি সহ বেশ কয়েকটি ভাষা জানতেন।
মদন লাল মেহতা র‍্যানডম ম্যাট্রিক্সে কাজ করার জন্য পরিচিত হন। তাঁর "র‍্যান্ডম ম্যাট্রিকেস" বইটি ক্লাসিক হিসাবে বিবেচনা করা হয়। ইউজিন উইগনার র‍্যানডম ম্যা্ট্রিক্সের বিষয়ে SIAM পর্যালোচনা চলাকালীন মেহতার উদ্ধৃতি দিয়েছিলেন। 
মিশেল গাউডিনের সাথে একত্রে, মেহতা অরগান্টাল বহুত্ববাদী পদ্ধতিটি বিকাশ করেছিলেন, যা ইনগ্রায়েন্ট ম্যাট্রিক্স এনসেম্বলসগুলির ইয়েজভ্যালু বিতরণ অধ্যয়ন করার একটি মৌলিক সরঞ্জাম। ফ্রিম্যান ডাইসনের সাথে একসাথে মেহতা ডাইসনের বিজ্ঞপ্তিগুলির নকশাগুলিতে কাজ করেছিলেন। অন্যান্য সুপরিচিত সহযোগীদের মধ্যে রয়েছে পিকে শ্রীবাস্তব, এন রোজেনজওয়েগ, ক্লাইজঅক্সের জে।, জি.মাহাক্স, এ। পান্ডে, জেএম নরম্যান্ড, আই.কোস্টভ এবং বি আইনার্ড।
লাল চন্দ্রপ্রভা

লাল চন্দ্রপ্রভা (বৈজ্ঞানিক নাম: "Tecoma capensis") (ইংরেজি নাম: Cape honeysuckle) হচ্ছে বিগ্নোনিয়াসি পরিবারের "টেকোমা" গণের একটি সপুষ্পক উদ্ভিদ। টেকোমা গণের আরও একটি প্রজাতি আছে; সেটার হলো হলদে চন্দ্রপ্রভা।
লাল চন্দ্রপ্রভা বিশৃঙ্খলভাবে বৃদ্ধি পায়। এই উদ্ভিদের উচ্চতা ২ থেকে ৩ মিটার। প্রজাতিটির দৈর্ঘ্য ও প্রস্থ সমান। গাছের পাতা দেড় সেমি লম্বা। লাল রঙের শোভাবর্ধক ফুল ফোটে। ফল ক্যাপসিউল আকারের ও দেখতে কদাচিৎ।
নাতিশীতোষ্ণ অঞ্চলের প্রজাতি এটি; দক্ষিণ আফ্রিকা, ইসোয়াতিনি, মোজাম্বিক অঞ্চলের স্থানীয় প্রজাতি। এছাড়া দক্ষিণ-পূর্ব এশিয়া, হাওয়াই, ক্যালিফোর্নিয়া ইত্যাদি অঞ্চলে চাষাবাদ করা হয়।
এই প্রজাতির ফুল ও ফল ধরে নভেম্বর-মার্চ মাসের মধ্যে। চিরসবুজ এই চন্দ্রপ্রভাটির শীত ঋতুতে গাছ থেকে পাতা ঝরে যায়। রোদযুক্ত জায়গাতে চাষ করা হয়। শীতকালে বাড়ির ভিতরে টবে লাগিয়ে চাষ করা যায়।
মিকেল ওয়ারসাবাল

মিকেল ওয়ারসাবাল উগার্তে (; জন্ম: ২১ এপ্রিল ১৯৯৭; মিকেল ওয়ারসাবাল নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় রিয়াল সোসিয়েদাদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও আক্রমণাত্মক মধ্যমাঠের খেলোয়াড় অথবা ডান পাশের আক্রমণভাগের খেলোয়াড় হিসেবেও খেলে থাকেন।
স্পেনীয় ফুটবল ক্লাব এইবারের যুব পর্যায়ের হয়ে খেলার মাধ্যমে ওয়ারসাবাল ফুটবল জগতে প্রবেশ করেন; অতঃপর তিনি রিয়াল সোসিয়েদাদের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, প্রথমে রিয়াল সোসিয়েদাদ বি-এর হয়ে এবং পরবর্তীতে রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন।
জেরার্ত মোরেনো

জেরার্ত মোরেনো বালাগেরো (, ; জন্ম: ৪ সেপ্টেম্বর ১৯৮৫; জেরার্ত নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় ভিয়ারিয়াল, কাতালোনিয়া এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পাশের আক্রমণভাগের খেলোয়াড় হিসেবেও খেলে থাকেন।
২০০০–০১ মৌসুমে, কাতালোনীয় ফুটবল ক্লাব দামের যুব পর্যায়ের হয়ে খেলার মাধ্যমে জেরার্ত ফুটবল জগতে প্রবেশ করেন; অতঃপর তিনি এস্পানিওল এবং বাদালোনার মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১০–১১ মৌসুমে, প্রথমে ভিয়ারিয়ালের বয়সভিত্তিক দলের হয়ে এবং পরবর্তীতে ২০১২–১৩ ভিয়ারিয়ালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, উক্ত সময়ে ভিয়ারিয়ালের হয়ে তিনি ৩ মৌসুমে ৪০ ম্যাচে ১০টি গোল করেছেন। পরবর্তীতে তিনি ১ মৌসুমের জন্য মায়োর্কার হয়ে ধারে এবং এস্পানিওলের হয়ে খেলেছেন। ২০১৮–১৯ মৌসুমে, তিনি ২০ মিলিয়ন ইউরোর বিনিময়ে এস্পানিওল হতে পুনরায় ভিয়ারিয়ালে যোগদান করেছেন।
সরকারের পীঠস্থান

সরকারের আসন হচ্ছে ("ব্রিওয়ারের রাজনীতি" দ্বারা সংজ্ঞায়িত)" একটি কিংবা কয়েকটি ভবন অথবা একটি শহর যেখান থেকে সরকার তার কর্তৃত্ব প্রয়োগ করে"।
বেশিরভাগ দেশে রাজধানীই হচ্ছে সে দেশের সরকারের আসন। তাই সেই শহরটিকে যথাযথভাবে সরকারের জাতীয় আসন হিসাবে চিহ্নিত করা হয়। তবে 'রাজধানী' এবং 'সরকারের আসন' সম্পূর্ণ সমার্থক নয়, কারণ কয়েকটি দেশের সরকারের আসন রাজধানী থেকে পৃথক। উদাহরণস্বরূপ, নেদারল্যান্ডসের রাজধানী হচ্ছে আমস্টারডাম; কিন্তু সে দেশের সরকারের আসন হেগ। একই ভাবে ফিলিপাইনের রাজধানী ম্যানিলা হলেও জাতীয় রাজধানী অঞ্চল (এনসিআর) হিসাবে মনোনীত পুরো মেট্রো ম্যানিলাকে হচ্ছে ফিলিপাইন সরকারের আসন।
স্থানীয় এবং আঞ্চলিক কর্তৃপক্ষের সাধারণত একটি আসন থাকে, যাকে প্রশাসনিক কেন্দ্রও বলা হয়। বিভিন্ন স্তরের এবং বিভিন্ন দেশে স্থানীয় সরকারের আসনের শর্তাদি অন্তর্ভুক্ত:
সরকারের আসনের ভবনের উদাহরণগুলোর মধ্যে রয়েছে:
বেশ কয়েকটি দেশ রয়েছে যেখানে বিভিন্ন কারণে দেশের রাজধানী এবং সরকারের আসন ভিন্ন:
দিয়েগো ইয়োরেন্তে

দিয়েগো হাবিয়ের ইয়োরেন্তে রিওস (, ; জন্ম: ১৬ আগস্ট ১৯৯৩; দিয়েগো ইয়োরেন্তে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগায় রিয়াল সোসিয়েদাদ এবং স্পেন জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পাশের রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবেও খেলে থাকেন।
২০০০–০১ মৌসুমে, স্পেনীয় ফুটবল ক্লাব পেরেজ গালদোসের যুব পর্যায়ের হয়ে খেলার মাধ্যমে ইয়োরেন্তে ফুটবল জগতে প্রবেশ করেন; অতঃপর তিনি ত্রাবেঙ্কো এবং রিয়াল মাদ্রিদের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, প্রথমে রিয়াল মাদ্রিদের বয়সভিত্তিক দলের হয়ে এবং পরবর্তীতে রিয়াল মাদ্রিদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল মাদ্রিদের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ২ ম্যাচ খেলেছেন। পরবর্তীতে তিনি ১ মৌসুম রায়ো বায়েকানোর হয়ে ধারে এবং ১ মৌসুম মালাগার হয়ে ধারে খেলেছেন। ২০১৯–২০ মৌসুমে, তিনি ৭ মিলিয়ন ইউরোর বিনিময়ে রিয়াল মাদ্রিদ হতে রিয়াল সোসিয়েদাদে যোগদান করেছেন।
দোলোর ই গ্লোরিয়া

দোলোর ই গ্লোরিয়া () হল পেদ্রো আলমোদোবার পরিচালিত ও রচিত ২০১৯ সালের স্পেনীয় নাট্য চলচ্চিত্র। এতে শ্রেষ্ঠাংশে অভিনয় করেন আন্তোনিও বান্দেরাস, আসিয়ের এতজেন্দিয়া, পেনেলোপি ক্রুজ, জুলিয়েতা সেরানো, ও লিওনার্দো স্‌বারাগ্লিয়া।
চলচ্চিত্রটি ২০১৯ সালের ২২শে মার্চ স্পেনে মুক্তির পর ইতিবাচক পর্যালোচনা অর্জন করে। চলচ্চিত্রটির আন্তর্জাতিক উদ্বোধনী হয় ২০১৯ সালের কান চলচ্চিত্র উৎসবে, সেখানে চলচ্চিত্রটি পাল্ম দরের জন্য প্রতিযোগিতা করে, এবং বান্দেরাস শ্রেষ্ঠ অভিনেতা ও আলবের্তো ইগ্লেসিয়াস শ্রেষ্ঠ সঙ্গীতের পুরস্কার অর্জন করেন। "দোলোর ইগ্লোরিয়া" চলচ্চিত্রটি ৯২তম একাডেমি পুরস্কারে শ্রেষ্ঠ আন্তর্জাতিক চলচ্চিত্র বিভাগে স্পেন থেকে নিবেদন করা হয়, এবং বান্দেরাস শ্রেষ্ঠ অভিনেতা বিভাগে মনোনীত হন। "টাইম" সাময়িকী এই চলচ্চিত্রটিকে বর্ষসেরা চলচ্চিত্র হিসেবে নির্বাচন করে।
"এল দেসেও" ২০১৮ সালের এপ্রিল মাসে একটি নতুন চলচ্চিত্র নির্মাণের ঘোষণা দেয় এবং আন্তোনিও বান্দেরাস ও আসিয়ের এতজেন্দিয়াকে প্রধান চরিত্রে ও পেনেলোপি ক্রুজ ও জুলিয়েতা সেরানোকে পার্শ্ব চরিত্রে কাজের জন্য নির্বাচন করে। চলচ্চিত্রটির ট্রেইলার ২০১৯ সালের ৩১শে জানুয়ারি প্রকাশিত হয়, যেখানে দেখা যায় রোসালিয়া এই চলচ্চিত্রের একটি চরিত্রে কাজ করেছেন। ২০১৮ সালের মে মাসে আলমোদোবার ও চিত্রগ্রাহক হোসে লুইস আলকাইনকে টুইটারে একটি ছবিতে দেখা যায়, যারা ভালেন্সিয়া প্রদেশে শুটিঙের স্থান নিয়ে গবেষণা করছেন। এই বছরের জুনে ফতোগ্রামাসের প্রতিবেদনে বলা হয় চলচ্চিত্রটি অধিকাংশই ভালেন্সিয়াতে ধারণ করা হবে, বিশেষ করে পাতেরনা পৌর এলাকায়। একই মাসে অগাস্তিন আলমোদোবার টুইটারে তার ভাই পেদ্রোর সাথে একটি ছবি দেন, এবং এরপর বান্দেরাস, স্‌বারগ্লিয়া ও ক্রুজের সাথে চলচ্চিত্রে স্ক্রিন টেস্টের ছবি দেন। অগাস্তিন এই চলচ্চিত্রের প্রযোজকও, তিনি টুইটারে ঘোষণা দেন চলচ্চিত্রটির চিত্রগ্রহণ শুরু হবে ২০১৮ সালের ১৬ই জুলাই। ৪৪ দিন পর ২০১৮ সালের ১৫ই সেপ্টেম্বর চলচ্চিত্রটির চিত্রগ্রহণ সমাপ্ত হয়।
মনীষ পল

মনীষ পল একজন ভারতীয় টেলিভিশন উপস্থাপক, মডেল এবং অভিনেতা। তিনি প্রথমে রেডিও জকি এবং ভিজে হিসেবে রুপালি দুনিয়ায় প্রবেশ করেন এবং তারপর তিনি স্টান্ড-আপ-কমেডি এবং উপস্থাপকের পাশাপাশি অভিনয় করাও শুরু করেন।
পল মালভিয়া নগর, দিল্লিতে এক বাঙ্গালি পরিবারে জন্মগ্রহণ করেন, যারা ব্যবসায়িক উদ্দেশ্যে শিয়ালদহ থেকে দিল্লিতে পাড়ি জমিয়েছিলো। 
তিনি নতুন দিল্লির আপিজেয়া স্কুল থেকে প্রাথমিক শিক্ষা সম্পন্ন করেছেন। এরপর তিনি দিল্লি বিশ্ববিদ্যালয় থেকে টুরিজম এ বি.এ. সম্পন্ন করেছেন। এরপর তিনি তার দাদীর সাথে চেম্বুর, মুম্বাইয়ে থাকা শুরু করেন।
স্কুল এবং কলেজের বিভিন্ন সাংস্কৃতিক অনুষ্ঠান উপস্থাপনার মাধ্যমে পল তার কর্মজীবন শুরু করেন। পরে তিনি মুম্বাই চলে আসেন, যেখানে তিনি ২০০২ সালে স্টার প্লাস এর "সানডে টেঙ্গো" অনুষ্ঠান উপস্থাপনার মাধ্যমে প্রথম রুপালি পর্দায় কাজ করার সুযোগ পান, তিনি জি মিউজিক এর জন্য ভিজে হিসেবেও কাজ করেছেন, এবং তার সাথে তিনি রেডিও সিটির প্রভাতকালীন শো "কাসাকাই মুম্বাই" এর মাধ্যমে রেডিও জকির কাজও শুরু করেন। 
এরপর তিনি স্টার ওয়ান চ্যানেলের "ঘোস্ট বানা দস্ত" নাটকের ঘোস্ট চরিত্রে অভিনয় করেন। পল অনেকগুলো টিভি নাটকে অভিনয় করেন, এরমধ্যে র‍য়েছে এন্ডডিটিভি ইমাজিন এর "রাধাকি বেটিয়া কুছ কর দিখায়েঙ্গি", জিনেক্সট এর "জিন্দাদিল", স্টার ওয়ান এর "সসশহহহহ...ফির কোই হ্যা", "হুয়েল ঘার ঘার মে", জি টিভির "কাহানি শুরু উইথ লাভগুরু" এবং ৯এক্স এর "কুছ কুক হোতা হ্যা"। কিন্তু ভালো না লাগায় তিনি টিভি নাটক করা বন্ধ করে দেন, এমনকি তিনি অভিনয় থেকে আট মাসের লম্বা বিরতিতে চলে যান।
যদিও তিনি বিভিন্ন চলচ্চিত্রে বিশেষ চরিত্রে অভিনয় করেছেন, যেমন: অক্ষয় কুমার এবং ক্যাটরিনা কাইফ এর "তিস মার খান" (২০১০)। "মিকি ভাইরাস" (২০১৩) চলচ্চিত্রের মাধ্যমে পল চলচ্চিত্রে প্রধান চরিত্রে আত্মপ্রকাশ করেন, যার জন্য তিনি অনেক প্রশংসা লাভ করেন।
পরবর্তিকালে, পল টেলিভিশন উপস্থাপক হিসেব তার কর্মজীবন শুরু করেন এবং "সা রে গা মা পা ছোটে উস্তাদ" এর উপস্থাপনার মাধ্যমে তিনি পরিচিতি লাভ করেন এবং এরপর তিনি স্টান্ড আপ কমেডি সিরিজ "কমেডি সারকাসও" তিনি উপস্থাপনা করেন। তার সাথে তিনি জি টিভিতে প্রচারিত "ডান্স ইন্ডিয়া ডান্স লিল মাস্টারও" উপস্থাপনা করেন। তাছাড়া জি টিভিতে প্রচারিত সেলিব্রিটি গানের প্রতিযোগিতা "স্টার ইয়া রকস্টারে" প্রতিযোগী হিসেবে অংশ নেন এবং কালার্স টিভিতে প্রচারিত হওয়া নাচের প্রতিযোগিতা অনুষ্ঠান "জালাখ দিখলাযার" উপস্থাপক হিসেবে অংশ নেন।
২০১১ সালে জি টিভিতে প্রচারিত "ডান্স ইন্ডিয়া ডান্স লিল মাস্টার" উপস্থাপনার জন্য সেরা উপস্থাপকের পুরস্কার জিতে নেন।
পল ন্যাশনাল জিওগ্রাফিক চ্যানেলে প্রচারিত "সাইন্স অফ স্টুপিড" এর উপস্থাপনার দায়িত্বও পালন করেন। একাধিক বছর পল বিভিন্ন পুরস্কার অনুষ্ঠানেও উপস্থাপকের দায়িত্ব পালন করেন। ২০১৯ সালে তিনি সনি টিভির "ইন্ডিয়ান আইডল ১০" উপস্থাপনা করেন। এরপর পল স্টার প্লাস এর "নাচ বালিয়ে ৯" উপস্থাপনা করেন।
তিনি সন্যুক্তা পলকে বিয়ে করেন (বি. ২০০৭), যিনি একজন বাঙ্গালি। স্কুলে থাকতে তাদের দেখা হয়েছিল এবং ১৯৯৮ সালের শেষে তারা প্রেম করা শুরু করেন। তারপরে তাদের পরিবার এ ব্যপারে জানতে পারে এবং ২০০৭ সালে অবশেষে তারা বিয়ে করে ফেলে।
ডেভঅপ্স

ডেভঅপ্স হল একটি ব্যবহার্য প্রণালীর সমষ্টি যা সফ্টওয়্যার বিকাশ (ডেভ) এবং আইটি অপারেশন (অপস)-কে একত্রে সংযুক্ত করে। এটির উদ্দেশ্য সিস্টেম উন্নয়নের জীবন চক্রকে সংক্ষিপ্ত করা এবং উচ্চ সফ্টওয়্যার মানের সহিত অবিচ্ছিন্ন বিতরণ সরবরাহ করা। এটি আজাইল সফটওয়্যার বিকাশের পরিপূরক; আজাইল পদ্ধতি থেকে বেশ কয়েকটি ধারা এর দিক এসেছে।
এর সংজ্ঞা প্রদান করেন পিটসবার্গ, পেন্সিল্‌ভেনিয়া-র সফটওয়্যার ইঞ্জিনিয়ারিং ইনস্টিটিউট-এর গবেষক লেন বাস ও ক্যানবেরা-র কমনওয়েলথ বৈজ্ঞানিক ও শিল্প গবেষণা সংস্থা-র ইনগো ওয়েবার এবং লিমিং ঝু।
২০০৯ সালে, বেলজিয়ামের জেন্ট-এ ডেভঅপ্সডেইজ নামে প্রথম সম্মেলন অনুষ্ঠিত হয়েছিল। সম্মেলনটি বেলজিয়ামের পরামর্শদাতা, প্রকল্প পরিচালক এবং আজাইল অনুশীলনকারী প্যাট্রিক ডেবোইস প্রতিষ্ঠা করেছিলেন।
যেহেতু এটিকে একটি ক্রস-ফাংশনাল মোড হিসাবে তৈরি করা হয়েছে, যারা পদ্ধতিটি অনুশীলন করেন তারা বিভিন্ন সেট টুলস ব্যবহার করেন "যাকে" একক সরঞ্জামের চেয়ে "টুলচেইনস হিসাবে উল্লেখ করা হয় — এই সরঞ্জামচেনগুলি নিম্নলিখিত এবং একাধিক বিভাগের মধ্যে শ্রেণীবদ্ধ হয়ে যাবে বলে আশা করা যায়, যা সফটওয়্যার বিকাশ এবং বিতরণ প্রক্রিয়ার মূল দিকগুলির প্রতিফলন করে :
জিরা সফটওয়্যার একটি পরিকল্পনা সরঞ্জাম যা আজাইল পদ্ধতি কাঠামো উপযোগী। ভিজ্যুয়ালাইজেশন এবং ড্যাশবোর্ড সরঞ্জাম - সেলসফোর্স, অটোরাবিট, ফ্লোসম, HP লাইফ সাইকেল ম্যানেজমেন্ট।
কিছু কনফিগারেশন/গোপনিয়তা পরিচালনা যন্ত্রাংশ হলো : 
কিছু পর্যবেক্ষণ যন্ত্রাংশ হলো : 
যন্ত্র-শৃঙ্খল-এ কিছু বিভাগ অন্যদের চেয়ে বেশি প্রয়োজনীয়; বিশেষত
অবিচ্ছিন্ন একীকরণ 
এবং কিছু কোড হিসাবে অবকাঠামোতে অন্তর্ভুক্ত সরঞ্জাম -
এর লক্ষ্যগুলি পুরো বিতরণ পাইপলাইনে বিস্তৃত। এর মধ্যে রয়েছে:
কিছু স্বয়ংক্রিয় টুল হলো : 
এটি গ্রহণের বিষয়টি অনেকগুলি কারণ দ্বারা চালিত হচ্ছে - এর মধ্যে রয়েছে:
ক্লাউডঅপ্স একটি ক্লাউড পরামর্শ এবং পরিষেবাদি সংস্থা যা ওপেন সোর্স, ক্লাউড প্ল্যাটফর্ম, নেটওয়ার্কিং এবং ডিওঅপ্সের উপর ফোকাস করে। ব্যবসায়িক সংস্থাগুলি ক্লাউড প্ল্যাটফর্মগুলি সফলভাবে গ্রহণ এবং পরিচালনা সহ ডেটাচালিত সফ্টওয়্যার অর্থনীতিতে সাফল্য অর্জনে সহায়তা করে, স্ব-পরিষেবা, ইউটিলিটি অর্থনীতি এবং এপিআই-স্বয়ংক্রিয়, অবিচ্ছিন্ন আইটি সরবরাহ করে।
এ কে এম ফজলুল হক (নওগাঁর রাজনীতিবিদ)

এ কে এম ফজলুুল হক বাংলাদেশের নওগাঁ জেলার রাজনীতিবিদ ও নওগাঁ-১ আসনের সাবেক সংসদ সদস্য।
এ কে এম ফজলুুল হক নওগাঁ জেলায় জন্মগ্রহণ করেন।
হক ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নওগাঁ-১ আসন থেকে সংসদ সদস্য নির্বাচিত হন।
হুমায়ুন কবীর চৌধুরী (রাজনীতিবিদ)

বি এস এ হুমায়ুন কবীর চৌধুরী একজন বীর মুক্তিযোদ্ধা ওবাংলাদেশের নওগাঁ জেলার রাজনীতিবিদ এবং নওগাঁ-২ আসনের সাবেক সংসদ সদস্য।
হুমায়ুন কবীর চৌধুরী ১৯৫৬ সালে নওগাঁ জেলার পত্নীতলা উপজেলার খিরসীন গ্রামের সম্ভ্রান্ত মুসলিম পরিবারে জন্মগ্রহণ করেন। ১৯৭১ সালের মহান মুক্তিযুদ্ধে তিনি মাত্র ১৫ বছর বয়সে ৭ নং সেক্টরের অন্যতম কনিষ্ঠ মুক্তিযোদ্ধা হিসেবে অংশগ্রহণ করেন।
জাতীয় পার্টির সফল ৭ নং যুগ্ম মহাসচিব।
ঘোষনগর ইউনিয়ন পরিষদের সাবেক চেয়ারম্যান,পত্নীতলা উপজেলা পরিষদের সাবেক চেয়ারম্যান।
১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে নওগাঁ-২ আসন থেকে সংসদ সদস্য নির্বাচিত হন। এই নির্বাচনে নওগাঁ জেলার বাকি সকল আসনে জাতীয় পার্টির ব্যাপক ভরাডুবি সত্বেও নিজের আসনে বিপুল ভোটে জয়লাভ করেন।
এস এম নুরুজ্জামান

এসএম নুরুজ্জামান বাংলাদেশের নওগাঁ জেলার রাজনীতিবিদ ও নওগাঁ-২ আসনের সাবেক সংসদ সদস্য।
এসএম নুরুজ্জামান নওগাঁ জেলায় জন্মগ্রহণ করেন।
নুরুজ্জামান ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নওগাঁ-২ আসন থেকে সংসদ সদস্য নির্বাচিত হন।
মাইটোকন্ড্রিয়াল ইভ

মানব বংশগতিবিদ্যা অনুসারে, প্রথম মাতৃবংশীয় মহিলা বা মাইটোকন্ড্রিয়াল ইভ বলতে সেই অজানা মহিলাকে বোঝায়, যিনি বিশ্বের সমস্ত পুরুষ ও নারীর নিকটতম আদি মাতা ছিলেন। পৃথিবীর সমস্ত মানব-মাতৃবংশীয় গোষ্ঠী এই প্রথম মায়ের সন্তানদের বংশধর। বিজ্ঞানীরা অনুমান করেন যে, প্রায় ২০০,০০০ বছর আগে উক্ত নারী আফ্রিকা মহাদেশে বাস করতেন। লক্ষণীয় যে গবেষণায় প্রমাণিত হয়েছে যে, ওয়াই ক্রোমোজোমের পূর্বধারা অনুযায়ী প্রথম আদি পুরুষ বা ওয়াই ক্রোমোজোমাল এডাম (যিনি বিশ্বের সমস্ত পুরুষের নিকটতম সাধারণ পূর্বপুরুষ ছিলেন) উক্ত নারীর জীবনকালের প্রায় ৫০,০০০ থেকে ৬০,০০০ বছর পর পৃথিবীতে জীবনকাল অতিবাহিত করেছেন।
ওয়াই-ক্রোমোজোমাল অ্যাডাম

মানব বংশগতিবিদ্যা অনুসারে, প্রথম পিতৃপুরুষ বা ওয়াই-ক্রোমোজোমাল অ্যাডাম হলেন সেই অজানা পুরুষ যিনি পৃথিবীর সকল পুরুষের নিকটতম সাধারণ পূর্বপুরুষ ছিলেন। বিশ্বের সমস্ত মানব পূর্বপুরুষ গোষ্ঠী এই পৈত্রিক পুরুষের বংশধর। বিজ্ঞানীরা অনুমান করেন যে, এই ব্যক্তি আফ্রিকা মহাদেশে ৬০,০০০ থেকে ৯০,০০০ বছর আগে বাস করতেন। এটি লক্ষণীয় যে গবেষণায় প্রমাণিত হয়েছে যে আধুনিক মানুষের আদি মাতা বা মাইটোকন্ড্রিয়াল ইভ (যিনি বিশ্বের সকল নারী ও পুরুষের নিকটতম সাধারণ আদি মাতা ছিলেন) এই ব্যক্তির প্রায় ৫০,০০০ থেকে ৬০,০০০ বছর সময় পূর্বে তাঁর জীবনকাল অতিবাহিত করেছেন। আন্তর্জাতিকভাবে "সর্বপ্রথম পিতৃপুরুষ"কে "ওয়াই-ক্রোমোজোমাল এ্যাডাম" (Y-chromosomal Adam), "নিকটতম আদি পূর্বপুরুষ"কে "মোস্ট রিসেন্ট এ্যান্সেস্টর" (most recent common ancestor), "আদি বংশধর"দের "হ্যাপ্লোগ্রুপ" (haplogroup), "আদি পিতৃবংশ"সমূহকে "ওয়াই-ক্রোমোজোম হ্যাপ্লোগ্রুপ" (Y-chromosome haplogroup) ও "আদি মাতৃবংশ"সমূহকে "এমটিডিএনএ হ্যাপ্লোগ্রুপ" (mtDNA haplogroup) বলা হয়।
রথীপুর বরদা বাণীপীঠ

রথীপুর বরদা বাণীপীঠ হল ১৯৪২ খ্রিস্টাব্দে প্রতিষ্ঠিত ভারতের পশ্চিমবঙ্গ রাজ্যের পশ্চিম মেদিনীপুর জেলার ঘাটাল মহকুমার বরদা গ্রামের প্রাচীনতম বিদ্যালয়গুলোর অন্যতম। এই উচ্চ মাধ্যমিক বিদ্যালয়ে ছাত্রছাত্রীর সহশিক্ষা ব্যবস্থা চালু আছে।
রথীপুর বরদা বাণীপীঠ দশম শ্রেণির ফাইনাল পরীক্ষার জন্যে পশ্চিমবঙ্গ মধ্য শিক্ষা পর্ষদ (ডবলুবিবিএসই) পাঠ্যক্রম; এবং দ্বাদশ শ্রেণির ফাইনাল পরীক্ষার জন্যে পশ্চিমবঙ্গ উচ্চ মাধ্যমিক শিক্ষা সংসদের (ডবলুবিসিএইচএসই) পাঠ্যক্রম অনুসরণ করে।
ঋণের আয়াত

ঋণের আয়াত () হলো সূরা বাকারার ২৮২ নং আয়াত। এই আয়াতটি কুরআনের দীর্ঘতম অধ্যায়ে দীর্ঘতম আয়াত। ঋণ গ্রহণের ধারণাটি আয়াতে ব্যাখ্যা করা হয়েছে।
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ ۚوَلْيَكْتُب بَّيْنَكُمْ كَاتِبٌ بِالْعَدْلِ ۚ وَلَا يَأْبَ كَاتِبٌ أَن يَكْتُبَ كَمَا عَلَّمَهُ اللَّـهُ ۚ فَلْيَكْتُبْ وَلْيُمْلِلِ الَّذِي عَلَيْهِ الْحَقُّ وَلْيَتَّقِ اللَّـهَ رَبَّهُ وَلَا يَبْخَسْ مِنْهُ شَيْئًا ۚ فَإِن كَانَ الَّذِي عَلَيْهِ الْحَقُّ سَفِيهًا أَوْ ضَعِيفًا أَوْ لَا يَسْتَطِيعُ أَن يُمِلَّ هُوَ فَلْيُمْلِلْ وَلِيُّهُ بِالْعَدْلِ ۚ وَاسْتَشْهِدُوا شَهِيدَيْنِ مِن رِّجَالِكُمْ ۖ فَإِن لَّمْ يَكُونَا رَجُلَيْنِ فَرَجُلٌ وَامْرَأَتَانِ مِمَّن تَرْضَوْنَ مِنَ الشُّهَدَاءِ أَن تَضِلَّ إِحْدَاهُمَا فَتُذَكِّرَ إِحْدَاهُمَا الْأُخْرَىٰ ۚ وَلَا يَأْبَ الشُّهَدَاءُ إِذَا مَا دُعُوا ۚ وَلَا تَسْأَمُوا أَن تَكْتُبُوهُ صَغِيرًا أَوْ كَبِيرًا إِلَىٰ أَجَلِهِ ۚ ذَٰلِكُمْ أَقْسَطُ عِندَ اللَّـهِ وَأَقْوَمُ لِلشَّهَادَةِ وَأَدْنَىٰ أَلَّا تَرْتَابُوا ۖ إِلَّا أَن تَكُونَ تِجَارَةً حَاضِرَةً تُدِيرُونَهَا بَيْنَكُمْ فَلَيْسَ عَلَيْكُمْ جُنَاحٌ أَلَّا تَكْتُبُوهَا ۗ وَأَشْهِدُوا إِذَا تَبَايَعْتُمْ ۚ وَلَا يُضَارَّ كَاتِبٌ وَلَا شَهِيدٌ ۚ وَإِن تَفْعَلُوا فَإِنَّهُ فُسُوقٌ بِكُمْ ۗ وَاتَّقُوا اللَّـهَ ۖ وَيُعَلِّمُكُمُ اللَّـهُ ۗ وَاللَّـهُ بِكُلِّ شَيْءٍ عَلِيمٌ"হে বিশ্বাসীগণ, যখন একে অন্যের সাথে কোন নির্দিষ্টকালের জন্য ঋণ সংক্রান্ত আদান প্রদান করবে তখন তা লিখে রাখ এবং তোমাদের মধ্যে কোন লেখক যেন ন্যায়ভাবে তা লিখে দেয়, যেহেতু আল্লাহ তাকে শিক্ষা দিয়েছেন তাই লেখক যেন লিখতে অস্বীকার না করে। এবং ঋণ গ্রহীতা যেন লেখার বিষয় বলে দেয় এবং সে যেন স্বীয় পালনকর্তা আল্লাহকে ভয় করে এবং লেখার মধ্যে বিন্দুমাত্রও কম-বেশি না করে। আর ঋণগ্রহীতা যদি নির্বোধ কিংবা দুর্বল হয় অথবা নিজে লেখার বিষয়বস্তু বলে দিতে অক্ষম হয়, তবে তার অভিভাবক ন্যায়সঙ্গতভাবে লিখাবে। দুজন পুরুষকে সাক্ষী করবে, যদি দুজন পুরুষ না হয়, তবে নিজেদের পছন্দ মত একজন পুরুষ ও দুজন মহিলাকে (সাক্ষী করে নেবে)। ঐ সাক্ষীদের মধ্য থেকে একজন যদি ভুলে যায়, তবে অপর জন তা স্মরণ করিয়ে দিবে। যখন সাক্ষীদেরকে ডাকা হয়, তখন যেন তারা অস্বীকার না করে। দেনা কম হোক আর বেশি হোক মেয়াদ পর্যন্ত তা লিখতে অলসতা কর না, এ লিপিবদ্ধ করণ আল্লাহর কাছে সুবিচারকে অধিক কায়েম রাখে, সাক্ষ্যকে অধিক সুসংহত রাখে এবং তোমাদের সন্দেহে পতিত না হওয়ার পক্ষে অধিক উপযুক্ত। কিন্তু যদি কারবার নগদ হয়, পরস্পর হাতে হাতে আদান-প্রদান কর, তবে তা না লিখলে তোমাদের প্রতি কোন পাপ নেই। তোমরা ক্রয়-বিক্রয়ের সময় সাক্ষী রাখ। কোন লেখক ও সাক্ষীকে (চাপ প্রয়োগ) ক্ষতিগ্রস্ত করো না। যদি তোমরা এ ধরনের কিছু কর, তবে তা তোমাদের পক্ষে পাপের বিষয়। আল্লাহকে ভয় কর তিনি তোমাদেরকে শিক্ষা দেন। আল্লাহ সব কিছু জানেন।"
আয়াতে বর্ণিত কয়েকটি ধারণা নিম্নরূপ:
১.যখনই নির্দিষ্ট সময়ের জন্য ঋণের লেনদেন হয়, অবশ্যই এটি আনুষ্ঠানিকভাবে লিখে রাখতে হবে।
২. ঋণদাতা এবং ঋণদাতা উভয়কেই লেখকের উপর আস্থা রাখতে হবে।  অন্যদিকে লেখককে অবশ্যই ন্যায়সঙ্গত হতে হবে এবং ঋণের শর্তের সত্যতাগুলি লিখতে হবে।  গুরুত্বপূর্ণ বিষয় হ'ল ঋণের নিয়ম সম্পর্কে লেখকের তথ্য।  ঋণ নেওয়ার নিয়মকানুন সম্পর্কে লেখকের জ্ঞান এবং সচেতনতা জরুরি।  তিনি তাদেরকে ভালোভাবে জানতে হবে।
৩. লেখকের সুরক্ষার নিশ্চয়তা দিতে হবে এবং ন্যায়বিচার পরিচালনার কারণে তার ভাতা রয়েছে।
৪. চুক্তির সময়কাল সঠিকভাবে উল্লেখ করা উচিত।
রাবাআ আল-আদাওইয়া মসজিদ

রাবাআ আল-আদাওইয়া মসজিদ (, ), (এছাড়াও রাবিয়া আল-আদাওইয়া, রাবাআ এল-আদাওইয়া অথবা রাবাআ এল-আদাওয়েয়া রূপেও প্রতিবর্ণীকৃত করা হয়) হচ্ছে মিসরের পূর্ব কায়রোর নসর সিটি জেলার উত্তর প্রান্তে অবস্থিত একটি মসজিদ। ৮ম শতাব্দীর প্রখ্যাত সুফি সাধিকা "রাবেয়া বসরী" বা "রাবিয়া আল-আদাওইয়া"র নামানুসারে মসজিদটির নামকরণ করা হয়।
আংশিকভাবে কায়রোর পূর্ব কবরস্থানের নিকটবর্তী হওয়ার কারণে এই মসজিদে আনোয়ার সাদাত ও মামুন আল-হুদায়বি সহ বেশ কয়েকজন উচ্চপর্যায়ের ব্যক্তির জানাজা অনুষ্ঠিত হয়েছে।
২০১৩ সালের জুলাইয়ে মিশরীয় জেনারেল এবং প্রতিরক্ষা মন্ত্রী আবদেল ফাত্তাহ আল-সিসি সামরিক অভ্যুত্থানের মাধ্যমে মিশরের প্রথম গণতান্ত্রিক ভাবে নির্বাচিত রাষ্ট্রপতি মুহাম্মাদ মুরসিকে ক্ষমতা থেকে অপসারণ করার পর রাবাআ আল-আদাওইয়া মসজিদ এবং সংলগ্ন রাবাআ স্কয়ার মুহাম্মাদ মুরসির সমর্থকদের বিক্ষোভের কেন্দ্রেস্থলে পরিণত হয়।
পরবর্তীতে ২০১৩ সালের আগস্টে মিসরীয় নিরাপত্তা বাহিনী বিক্ষোভ দমাতে সহিংসভাবে এই অঞ্চলটিতে হামলা করে। বিক্ষোভকারী দের সরিয়ে নিতে করা হামলায় কমপক্ষে ৬৩৮ জন মারা যায়। ১৪ই আগস্টে তারা মসজিদটির অনেকাংশ গুড়িয়ে দেয়। এই ঘটনাটি "২০১৩ সালের আগস্টের রাবার হত্যাকাণ্ড" নামে পরিচিতি পায়। পরে মিশরীয় সশস্ত্র বাহিনীর নির্দেশে মসজিদটি পুনর্নির্মাণ করা হয়।
১৯৯৩ সালে রাবিয়া আল-আদাউইয়া মসজিদ সমিতি প্রতিষ্ঠিত হয়। এই সমিতিটি কায়রোতে পরোপকার এবং উন্নয়নের ক্ষেত্রে কাজ করে। চ্যান্সেলর সৈয়দ সোবকি-এর নেতৃত্বে এই সমিতির পরিচালনা পর্ষদ ১১ জন সদস্য নিয়ে গঠিত। তারা ৩০০ জন স্বেচ্ছাসেবীর একটি সাধারণ সভা সাথে কাজ করে।